МИНИСТЕРСТВО НА ОБРАЗОВАНИЕТО И НАУКАТА
Учебна програма

за задължителна професионална подготовка

по

Трактори и автомобили
учебна практика

утвърдена със Заповед № РД09 - 1472/28. 07.  2005 г.

Професионално направление: код 621 Селско стопанство

Професия:        код 621030 Растениевъд

                                 код 621050 Животновъд

 Професия:       код 621060 Фермер

 Специалност: код 6210601 Земеделец

София, 2005 година

   I.ОБЩО ПРЕДСТАВЯНЕ НА УЧЕБНАТА ПРОГРАМА
   Учебната програма е предназначена за професиите Растениевъд, Животновъд, Фермер (специалност Земеделец), в които по учебен план е включен учебния предмет Трактори и автомобили.

   Учебното съдържание разкрива възможности за придобиване на знания относно принципното устройство на механизмите и системите при тракторите и автомобилите и на умения за правилното им поддържане и регулиране.

   Обучението по предмета има пряка връзка с изучаваното по Трактори и автомобили - теория.

   Придобитите знания са основа за високо качество на обучението по експлоатация на земеделска техника, а придобитите умения - за работа с машинно-тракторни агрегати, както и за успешното полагане  на изпити за придобиване на правоспособност за водач по категориите Ткт, Твк и В.

   Изграждането на практически умения налага обучението да се провежда в добре обзаведени кабинети с необходимите макети, инструменти и приспособления.

   Учебното съдържание е структурирано в 6 раздела.
   II.ЦЕЛИ НА ОБУЧЕНИЕТО ПО ТРАКТОРИ И АВТОМОБИЛИ - учебна практика
   Обучението има за цел учениците да придобият знания, умения и навици за правилно извършване на основните операции по поддържането и регулирането на всички механизми и системи при тракторите и автомобилите.

   За постигането на основната цел на обучението по предмета е необходимо изпълнението на следните подцели:

· придобиване на знания и умения за правилен избор и използване на различни инструменти и приспособления;

· придобиване на знания и умения за правилно и точно извършване на основните регулировки и центровки на механизмите и системите на двигателите;

· придобиване на знания и умения за правилното извършване на основните операции по поддържането на механизмите и системите на двигателя;

· придобиване на знания и умения за правилно и точно извършване на основните регулировки по електрооборудването, трансмисията, ходовата част, системите за управление и работното оборудване на тракторите и автомобилите;

· придобиване на знания и умения за  правилното извършване на основните операции по поддържането на електрооборудването, трансмисията, ходовата част, системите за управление и работното оборудване на тракторите и автомобилите.

III.РАЗПРЕДЕЛЕНИЕ НА УЧЕБНОТО ВРЕМЕ
   Общият хорариум часове е разпределен в X клас:

   I. срок - 18 учебни седмици по 3 учебни часа = 54 учебни часа

   II срок - 18 учебни седмици по 3 учебни часа = 54 учебни часа

                                                      ---------------------------------------------

                                                                     Общо = 108 учебни часа

   IV.УЧЕБНО СЪДЪРЖАНИЕ
	№ по ред
	Наименование на разделите и темите
	Брой часове

	1.
	Здравословни и безопасни условия на труд в учебната работилница.
	3

	2.
	Устройство на трактора и автомобила.
	3

	3.
	Раздел I: Автотракторни двигатели.
	

	3.1.
	Принципно устройство и действие на ДВГ.
	3

	3.2.
	Коляно-мотовилков механизъм.
	3

	3.3.
	Газоразпределителен механизъм.
	6

	3.4.
	Охладителна система.
	3

	3.5.
	Мазителна система.
	3

	3.6.
	Хранителна система на бензинови двигатели.
	9

	3.7.
	Хранителна система на дизелови двигатели.
	9

	3.8.
	Пускова система.
	6

	3.9.
	Запалителна система.
	6

	4.
	Раздел II: Електрооборудване.
	

	4.1.
	Източници на електрически ток.
	3

	4.2.
	Осветителна система.
	3

	4.3.
	Сигнализационна система и контролно-измервателни прибори.
	3

	5.
	Раздел III: Трансмисия.
	

	5.1.
	Устройство на трансмисията.
	3

	5.2.
	Съединители.
	6

	5.3.
	Предавателни кутии.
	3

	5.4.
	Допълнителни елементи в трансмисията.
	3

	5.5.
	Задвижващи мостове.
	3

	5.6.
	Механизми за управление на верижни трактори.
	3

	6.
	Раздел IV: Ходова част.
	

	6.1.
	Ходова част на верижен трактор.
	3

	6.2.
	Ходова част на колесен трактор и автомобил.
	3

	6.3.
	Окачване при трактори и автомобили.
	3

	7.
	Раздел V: Системи за управление.
	

	7.1.
	Кормилно управление.
	3

	7.2.
	Спирачни системи.
	6

	8.
	Раздел VI: Работно и спомагателно оборудване.
	

	8.1.
	Работно оборудване.
	3

	8.2.
	Хидравлична навесна система.
	3


   V.ОЧАКВАНИ РЕЗУЛТАТИ ОТ ОБУЧЕНИЕТО
   В края на обучението учениците трябва да 

   знаят:
· правилата за безопасна работа в работилница;

· правилата за работа с инструменти, уреди, приспособления, машини и материали;
· принципното устройство и различните компановки на агрегатите и възлите при тракторите и автомобилите;
· принципното устройство на различните видове ДВГ;
· принципното устройство и особеностите в устройството на механизмите и системите на автотракторните двигатели;
· принципното устройство и особеностите в устройството на всички механизми, системи и оборудване при тракторите и автомобилите;
· най-често извършваните регулировки и центровки и необходимите за това инструменти и приспособления;
· основните операции по поддържането на тракторите и автомобилите и местата за тяхното извършване;
 могат:

· да избират и използват правилно и точно необходимите уреди, инструменти и приспособления за регулиране и поддържане на механизмите и системите;

· да извършват правилно и точно основните регулировки и центровки по механизмите и системите;
· да изпълняват правилно всички основни операции по поддържането на механизмите и системите;
· да откриват причините за възникване на елементарни и често срещани неизправности.
VI.АВТОР   

   Инж.Константин Николаев Костадинов - ПГСС - гр.Левски

